কুঁৱৰীটোলত শুকুৰবাৰে যান-বাহনৰ এক অতৰ্কিত তালাচী অভিযান চলাই জিলা পৰিবহণ বিভাগ আৰু আৰক্ষীয়ে মুঠ ৫৩ খন বাইকৰ নথি-পত্ৰৰ খেলি মেলি পোহৰলৈ আনে।
কলিয়াবৰৰ কুঁৱৰীটোলত শুকুৰবাৰে যান-বাহনৰ এক অতৰ্কিত তালাচী অভিযান চলাই জিলা পৰিবহণ বিভাগ আৰু আৰক্ষীয়ে নিয়ম উলংঘাকাৰী ৩৭ খন বাইকক জৰিমণাৰ বাবে আদালতলৈ প্ৰেৰণ কৰিছে।
অভিযান কালত মুঠ ৫৩ খন বাইকৰ নথি-পত্ৰৰ বিসংগতি ধৰা পৰাৰ লগতে বহু কলেজীয়া ছাত্ৰৰ বাইকৰ অনুজ্ঞাপত্ৰ, চালকৰ অনুজ্ঞাপত্ৰ নোপোৱাৰ লগতে হেলমেট পৰিধান নকৰাৰ কথা পোহৰলৈ আহিছে।
আদালতলৈ প্ৰেৰণ কৰা বাইকসমূহৰ বাহিৰেও আন ১৬ খন বাইকৰ আৰোহীক কলিয়াবৰ আৰক্ষীয়ে থানালৈ অনাৰ পিছত জৰিমণা বিহি এৰি দিয়ে।
কলিয়াবৰ মহাবিদ্যালয়ৰ একাংশ ছাত্ৰৰ লগতে অঞ্চলটোৰ একাংশ যুৱকৰ বাইকৰ তীব্ৰ গতি কলিয়াবৰৰ বহু দুৰ্ঘটনাৰ কাৰক বুলি দীৰ্ঘদিনৰ পৰা ৰাইজে অভিযোগ কৰি আহিছিল।
অভিযানটোক স্থানীয় একাংশ ৰাইজে আদৰণি জনাইছে।
পৰিবহণ বিভাগৰ লগতে কলিয়াবৰ আৰক্ষীয়ে সকলোকে অনাগত দিনত নীতি-নিয়ম মানি বাইক, গাড়ী চলাবলৈ আহ্বান জনাইছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
